भक्त हो, तो ध्रुव जैसा : बृजनंदनजी
भगवानअगर भक्त की परीक्षा लेते हैं, तो भक्त भी अपनी अटल प्रवृति से भगवान को वश में करता है। भक्त हो तो ध्रुव के जैसा, जो अपने लक्ष्य और निर्णय पर हमेशा अटल रहे। भक्ति के मार्ग पर चलने वालों को हमेशा संयमित जीवन चरित्र और एकांकी स्वभाव का बनना चाहिए। ध्रुव ने भी माता की ममता और भक्ति की मर्यादा को नया आयाम दिया।
भक्त और भगवान के संबंध की महिमा ऐसी है कि पूरा संसार कीर्तन के माध्यम से इसको गाता है। सत्संग भी भगवान को भक्त से जोड़ता है। यह बातें मानगो एनएच-33 पर वसुंधरा एस्टेट में चल रही श्रीमदभागवत कथा के दौरान बृजनंदन महाराज ने कहीं। भागवत कथा के चौथे दिन सोमवार को महाराज ने ध्रुव चरित्र, राजा बलि और वामन भगवान की चर्चा की।
जमशेदपुर| डिमनारोड आनंद विहार कॉलोनी में आयोजित श्रीमदभागवत कथा में सोमवार को कई प्रसंगों का वर्णन किया गया। कथा के चौथे दिन रविकांत व्यास ने भक्तों को ध्रुव चरित्र, प्रह्लाद चरित्र, समुद्र मंथन, नृसिंह अवतार, राजा बलि के अभिमान को तोड़ने के लिए वामन अवतार द्वारा तीन पैर भूमि मांगने के प्रसंग का वर्णन किया। अनुष्ठान को सफल बनाने में समिति की सीमा गुप्ता, सुधा, प्रेमा तिवारी, आशा तिवारी, पाल चाची आदि योगदान दे रही हैं।
मानगो वसुंधरा एस्टेट में भागवत कथा के दौरान झूमते भक्त।
मानगो वसुंधरा एस्टेट में श्रीमदभागवत कथा सुनने श्रद्धालु इनसेट में बृजनंदन महाराज।
मोतीलाल नेहरू पब्लिक स्कूल में कथा सुनते श्रद्धालु इनसेट में पंडित राजकुमार वाजपेयी।
जमशेदपुर| सच्चेमन लगन से आराधना करने पर भगवान अवश्य मिलते हैं। ध्रुव ने सच्चे मन से परमात्मा की प्राप्ति के लिए तपस्या की। इससे विवश होकर भगवान विष्णु को आना ही पड़ा। यह बातें उत्तर प्रदेश संघ के तत्वावधान में मोतीलाल नेहरू पब्लिक स्कूल (एमएनपीएस), बिष्टुपुर में चल रही भागवत कथा के चौथे दिन सोमवार को पंडित राजकुमार वाजपेयी ने कहीं। उन्होंने बताया कि ध्रुव का पावन चरित्र संपूर्ण मानव जाति को यह संदेश देता है कि पवित्र मन और सच्ची लगन से किए गए कर्म का फल अवश्य मिलता है। अंत में आरती के बाद भक्तों के बीच प्रसाद वितरण किया गया। अनुष्ठान को सफल बनाने में संघ के उपाध्यक्ष रामफल मिश्रा, महासचिव डीपी शुक्ला, केपी सिंह, गीता शुक्ला, बच्चन दुबे, शिव शंकरपाल, एके पांडेय, महेशदत्त शुक्ल, विभा शुक्ला, आशा दुबे, शिव कुमारी, ओंकारनाथ सिंह, शिव शंकर मिश्रा, उर्मिला दुबे, धनवर्षा आदि योगदान दे रहे हैं।
hin_Deva hin_Deva hin_Deva hin_Deva bho_Deva awa_Deva hin_Deva hin_Deva